**יאונדה** (בצרפתית: **Yaoundé**) היא בירת מדינת קמרון, והעיר השנייה בגודלה במדינה אחרי דואלה. בעיר מתגוררים כ-2.5 מיליון אנשים (נכון לשנת 2012). היא ממוקמת במרכז המדינה בגובה של כ-750 מטרים מעל גובה פני הים. יאונדה מכילה כיום כמעט את כל הקבוצות האתניות הקיימות בקמרון. הרוב המכריע מונה תושבים המגיעים מקמרון הצרפתית, שבט היאונדו (Ewondo) ומקבוצות אתניות נוספות הנמצאות בשכנות לעיר. חלק נכבד מהזרים המתגוררים ביאונדה הם אזרחים צרפתיים, צ'אדיים, ניגרים, מרוקאים, גאבונים, אמריקאים וכן אזרחים ממדינות אחרות המתגוררים ביאונדה בשליחות דיפלומטית.

היסטוריה
--------

העיר יאונדה נוסדה בשנת 1888 בידי סוחרים גרמנים, כבסיס לסחר בשנהב. בשנת 1880 הגיעה משלחת גרמנית לקמרון וחוקר וביולוג בשם גאורג צנקר הקים תחנת מחקר ומסחר באזור אשר בהמשך הפך ל"יאונדה". קמרון היוותה מקור בולט לסחר העבדים במאה השש-עשרה. הפורטוגלים, הבריטים, הצרפתים, ההולנדים והאמריקנים היו פעילים מאוד בסחר העולמי החדש לאורך החוף. על אף שסחר העבדים הטרנס אטלנטי בוטל ב-1807, מדינות אירופאיות רבות נותרו פעילות באפריקה. ב-1884, נחתם הסכם שהוביל להקמת קמרון הגרמנית, וב-1909, הפכה יאונדה לבירת קמרון הגרמנית.

שליטתה של גרמניה בקמרון הסתיימה ב-1916 במלחמת העולם הראשונה, כאשר כוחות בריטיים וצרפתיים, בסיוע בלגיה, גירשו את הגרמנים. קמרון חולקה בין צרפת לבריטניה, כך שחמישית מקמרון הגרמנית ניתנה לבריטניה ושאר השטח ניתן לצרפת. במלחמת העולם השנייה, התפתחה הלאומיות בקרב תושבי קמרון הצרפתית. ב-1948, אותם לאומנים הקימו את ה-Uinon Populations du Cameroon) UPC). חברי הUPC ביקשו לקבל עצמאות מבריטניה וצרפת, וכן חתרו לאיחוד שני חלקי המדינה, הצרפתי והבריטי. בשנת 1960, צרפת העניקה עצמאות לקמרון הצרפתית. ב-1961, נשיאה של קמרון, אהמדו אהידג'ו איחד את קמרון, ואת יאונדה הפך לבירתה של קמרון העצמאית.

כלכלה
-----

ענפי התעסוקה המרכזיים ביאונדה הם הממשלה והשירות הציבורי והאזרחי. עקב הצלחת פעילותם, יאונדה נהנית מתנאי מחיה וביטחון גבוהים יותר ביחס למקומות אחרים בקמרון. כמו כן, גם  לחקלאות, ייצור ומרכזי מחקר יש מקום נכבד בכלכלת יאונדה. כלכלת העיר מתבססת על תעשיית הסיגריות, חלב ומוצריו, מוצרי זכוכית וכריתת עצים. מבשלת  בירה ועץ. בסביבתה של העיר מגדלים קפה, קקאו, קופרה, קנה סוכר וגומי. על אף הבעיות הביטחוניות והמשברים ההומניטאריים הרבים, כלכלתה של קמרון נשארה יציבה עם זאת, כמו מדינות אחרות ביבשת אפריקה, קמרון מתמודדת עם שחיתויות, בייחוד ביאונדה עיר הבירה. כמו כן, מערכת המשפט בקמרון חשופה לפגיעות וישנה הגנה חלשה על קניין רוחני. בעיה מרכזית אשר הובילה לנזק משמעותי לכלכלת העיר ואף לאבדן חיים היא שיטפונות שפוקדים את העיר באופן תכוף, מ-1980 ועד 2014. כדי להתמודד עם הבעיה, הופעל פרויקט ב-2010 שמטרתו לצמצם את כמות השיטפונות ונזקיהם. ואכן, תדירות השיטפונות פחתה וכן מחלות שנוצרו בעקבותיהם כגון טיפוס ומלריה הופחתו משמעותית.

השכלה
-----

השפות הרשמיות בקמרון הן צרפתית ואנגלית. נוסף  לכך, נוסף על כך, בקמרון ישנן 55 שפות אפרו אסייתיות, 2 שפות נילו-סהריות (nilo- saharan) ו-173 שפות ממשפחת ניז'ר-קונגו (niger congo). מערכת החינוך בקמרון משתמשת בעיקר בשפה הצרפתית והאנגלית. ישנם 3 בתי ספר אמריקאים בקמרון: בית הספר האמריקאי של יאונדה (ASOY),  בית הספר הבינלאומי "יער הגשם" (RFIS) ובית הספר האמריקאי של דואלה (ASD).        

בשנת 1962 נוסדה האוניברסיטה הפדרלית של קמרון ביאונדה, המספקת תוכניות לתארים במשפטים, כלכלה, אמנות, מדעי האדם ומדעים מדויקים. במקביל, נוצרו תוכניות מקצועיות בבית הספר למנהל ולרשויות המקומיות, בית הספר לחקלאות (ENSA), האקדמיה הצבאית (EMIA) ובית הספר לחינוך (ENS). בשנים 1969–1971 הוקמו בקמרון מספר בתי ספר מקצועיים חדשים: בית הספר למנהל עסקים בשנת 1968, בית הספר לרפואה CUSS בשנת 1969, בית הספר לעיתונאות ESIJY בשנת 1970 והמכון ליחסים בינלאומיים IRIC ובית הספר להנדסה ENSP בשנת 1971. בשנת 1993, בעקבות הרפורמה באוניברסיטאות, חולקה אוניברסיטת יאונדה לשתיים ("אוניברסיטת יאונדה I" ו"אוניברסיטת יאונדה II")

בריאות
------

ביאונדה ישנם מספר בתי חולים, הגדול מבניהם הוא בית החולים המרכזי של יאונדה (HCY). בית החולים המרכזי הוקם ב-1993 ומציע בעיקר טיפולים למחלת האיידס. נוסף על כך, בית החולים המרכזי הוא בית חולים לימודי עבור סטודנטים, כמו גם בית החולים- University Teaching Hospital of Yaounde בתי חולים נוספים ביאונדה הם בית החולים HGOPY, המתמחה בעיקר בגינקולוגיה, ובית החולים הכללי של יאונדה (HGY). בית החולים הכללי ביאונדה הוקם בשנת 1985, ומשמש בין היתר גם כמרכז הוראה. בית החולים מספק שירותים רפואיים ובניהם ניתוחים, מחלקת יולדות, גינקולוגיה ורפואת ילדים.

ספורט
-----

בקמרון פעילים מספר ענפי ספורט, אשר הקנו למדינה גאווה בעת ניצחונותיה בתחרויות בינלאומיות. הספורט המסורתי בקמרון כולל מרוצי קנו, שחייה והיאבקות. היאבקות באה לידי ביטוי בעיקר בטקסי חניכה וטקסים נוספים של קבוצות אתניות שונות. כיום, הספורט המקובל בקמרון הוא כדורגל, כדורסל, אגרוף, רכיבה על אופניים ועוד.

ענף הספורט הפופולרי ביותר בקמרון כיום הוא הכדורגל. נבחרת קמרון בכדורגל, העורכת את משחקיה באצטדיון אהמדו אהידג'ו ביאונדה, זכתה להכרה עולמית בשל ביצועיה המרשימים במונדיאל 1990. נבחרת זו זכתה בחמישה גביעי אפריקה לאומות.

ב-1930 הוקם בעיר מועדון הכדורגל קאנון יאונדה (Canon Yaoundé). התקופה המוצלחת ביותר של המועדון נסבה סביב העשור שבין 1970 ל-1980, בהן היוותה הקבוצה כוח דומיננטי בענף הכדורגל בקמרון ובאפריקה בכלל, כאשר זכתה שלוש פעמים בליגת האלופות האפריקאית בתקופה זו.

הקבוצה זכתה בשמונה אליפויות לאומיות, שמונה גביעי קמרון, שלושה גביעי אליפות אפריקה ובגביע אפריקה.

קבוצת כדורגל נוספת ביאונדה היא לוזאן דה יאונדה. הקבוצה חולקת את אצטדיון אחמדו אהידג'ו עם קבוצת קאנון יאונדה.

קבוצות כדורגל נוספות ביאונדה הן "דיאמנט יאונדה" ( Diamant de Yaoundé), ומועדון "טונרה יאונדה" (Tonnerre Kalara Club of Yaoundé). מועדון טונרה יאונדה היה בולט ביותר בשנות השמונים, בהן זכה בחמש אליפויות ובחמישה גביעים מקומיים.

תחבורה
------

ביאונדה 2 נמלי תעופה, נמל התעופה הבינלאומי "יאונדה נסימאלן" (Yaoundé Nsimalen), אשר משמש בעיקר אזרחים, ונמל התעופה יאונדה (Jaoundé) אשר משמש את הצבא. הרכבות ביאונדה מתניידות לכיוון מערב, לעיר הנמל דואלה, ולכיון צפון לנגונדרה. כמו כן, בעיר פועלות חברות אוטובוסים רבות. זמן הנסיעה המשוער בין יאונדה ודואלה עומד על כ-3 שעות. התנועה בכבישים במהלך השבוע עלולה להיות סואנת, אולם בסופי שבוע העומס יורד.

אקלים
-----

האקלים ביאונדה הוא אקלים טרופי יבש ורטוב, כאשר הטמפרטורה נותרת עקבית לאורך השנה. אולם, בשל מיקומה הגבוה, הטמפרטורה ביאונדה לא גבוהה מאוד, כפי שאולי היינו מצפים מעיר הממוקמת בסמוך לקו המשווה. העונה הרטובה והגשומה ביאונדה נמשכת כעשרה חודשים, בין פברואר לנובמבר, אולם בחודשים יולי ואוגוסט ישנה ירידה ניכרת בכמות המשקעים.

אתרים מרכזיים בעיר
------------------

במרכז העיר יאונדה נמצאים משרדי הממשלה, בתי מלון והשוק המרכזי.

* קתדרלת נוטרדאם דה ויקטוריאס (The Cathédrale Notre Dame des Victoires)
* הבזיליקה הקתולית של מאיר הבתולה (Basilique Marie-Reine-des-Apôtres)
* "בלאקיטוד" - המוזיאון האתנוגרפי ביאונדה (the Blackitude Museum)
* המוזיאון לאומנות של קמרון (the Cameroon Art Museum)
* המוזיאון ה"אפהמי" (the Afhemi Museum)
* המוזיאון הלאומי של יאונדה ((National Museum of Yaounde
* אנדרטת האיחוד (the Reunification Monument)
* ארמון הספורט (the Sport Palace)
* פאלאס דה קונגרס (Palais de Congres)

קישורים חיצוניים
----------------

* | מיזמי קרן ויקימדיה |
| --- |
| ויקימסע מדריך למטייל בוויקימסע: **יאונדה** |
| ויקישיתוף תמונות ומדיה בוויקישיתוף: **יאונדה** |
* יאונדה, באתר אנציקלופדיה בריטניקה (באנגלית)

הערות שוליים
------------

1. ↑  "An Overview of Yaounde, Cameroon, Africa". *Cameroon-today.com*
2. ↑  "Yaoundé, Cameroon (1888- )". *BlackPast.org*
3. ↑  Elango, Lovett Z. 1985. The Anglo-French "Condominium" in Cameroon: The Myth and the Reality. International Journal of African Historical Studies 184:658-710
4. ↑  Joseph, R.A. 1977. Radical Nationalism in Cameroon: Social Origin of the UPC Rebellion. Oxford, England: Oxford University Press
5. ↑  Amazee, V. B. 1994. The Role of French Cameroonians in the Unification of Cameroon 1916-1961. Transafrican Journal of History 23:199-234
6. ↑    Cameroon: Taming Waters for Health, Jobs in Yaounde". AllAfrica. December 1, 2014. Retrieved January 8, 2015
7. 1 2  Cameroon: Taming Waters for Health, Jobs in Yaounde". AllAfrica. December 1, 2014. Retrieved January 8, 2015
8. ↑  Anchimbe, E. A. (2006). Socio-pragmatic constraints to native or indigenous language education in Cameroon. In *Selected Proceedings of the 36th Annual Conference on African Linguistics* (pp. 133-141).
9. ↑  Neba, Aaron, Ph.D. (1999). *Modern Geography of the Republic of Cameroon,* 3rd ed. Bamenda: Neba Publishers
10. ↑  "Archived copy". Archived from the original on 2007-06-09. Retrieved 2007-06-09
11. ↑
12. ↑  Central Hospital of Yaoundé. Retrieved 2012-07-26.
13. ↑  E. Nkwabong; Foumsou Lhagadang; R. Mbu; P. N. Nana; L. Kouam; P. C. Ngassa (2011). "Triple Gestations in Two University Teaching Hospitals in Yaounde, Cameroon". *Clinics in Mother and Child Health*. Ashdin Publishing. 8. Retrieved 2012-07-26
14. ↑  "Le CHU". CHU. November 13, 2010. Retrieved 2012-07-26.
15. ↑  Mbaku, John Mukum (2005). Culture and Customs of Cameroon. Westport, Connecticut: Greenwood Press
16. ↑  West, Ben (2004). Cameroon: The Bradt Travel Guide. Guilford, Connecticut: The Globe Pequot Press Inc
17. ↑  "AS Lausanne de Yaounde"
18. ↑  "Tonnerre Kalara Club"
19. ↑  "World Weather Information Service - Yaounde". World Meteorological Organization. Retrieved December 7, 2012.

| בירות מדינות אפריקה |
| --- |
| 

|  |  |
| --- | --- |
| אוגנדה: **קמפלה** • אלג'יריה: **אלג'יר** • אנגולה: **לואנדה** • אסוואטיני: **מבבנה**, **לובמבה** • אריתריאה: **אסמרה** • אתיופיה: **אדיס אבבה** • בורונדי: **גיטגה** • בורקינה פאסו: **ואגאדוגו** • בוטסואנה: **גאבורון** • בנין: **פורטו נובו** • גבון: **ליברוויל** • גאנה: **אקרה** • ג'יבוטי: **ג'יבוטי** • גינאה: **קונאקרי** • גינאה ביסאו: **ביסאו** • גינאה המשוונית: **מלאבו** • גמביה: **בנג'ול** • דרום אפריקה: **קייפטאון**, **פרטוריה**, **בלומפונטיין** • דרום סודאן: **ג'ובה** • הרפובליקה הדמוקרטית של קונגו: **קינשאסה** • הרפובליקה המרכז אפריקאית: **בנגי** • הרפובליקה של קונגו: **ברזוויל** • זימבבואה: **הארארה** • זמביה: **לוסקה** • חוף השנהב: **יאמוסוקרו**, **אביג'אן** • טוגו: **לומה** • טנזניה: **דודומה**, **דאר א-סלאם** • כף ורדה: **פראיה** • לוב: **טריפולי** • ליבריה: **מונרוביה** • לסוטו: **מסרו** • מאוריטניה: **נואקשוט** • מאוריציוס: **פור לואי** • מאלי: **במקו** • מדגסקר: **אנטננריבו** • מוזמביק: **מפוטו** • מלאווי: **לילונגווה** • מצרים: **קהיר** • מרוקו: **רבאט** • ניז'ר: **ניאמיי** • ניגריה: **אבוג'ה** • נמיביה: **וינדהוק** • סאו טומה ופרינסיפה: **סאו טומה** • סודאן: **ח'רטום** • סומליה: **מוגדישו** • סיישל: **ויקטוריה** • סיירה לאון: **פריטאון** • סנגל: **דקר** • צ'אד: **נג'מנה** • קומורו: **מורוני** • קמרון: **יאונדה** • קניה: **ניירובי** • רואנדה: **קיגאלי** • תוניסיה: **תוניס**

---

**שטחי חסות:** הטריטוריה הבריטית באוקיינוס ההודי: **דייגו גרסיה** • מיוט: **מאמודזו** • סהרה המערבית: **לעיון** • סנט הלנה: **ג'יימסטאון** • ראוניון: **סן-דני** | אפריקה |

 |


| הערים הגדולות של קמרוןאומדן רשמי מתאריך 11 בנובמבר 2005 |
| --- |
| 
1. ↑  CAMEROON: Cities & Towns
 |
|  | דירוג | שם | אזור | אוכלוסייה |  |
| דואלהדואלהיאונדהיאונדה |
| 1 | דואלה | אזור החוף | 1,906,962 | במנדהבמנדהבאפוסםבאפוסם |
| 2 | יאונדה | אזור המרכז | 1,817,524 |
| 3 | במנדה | אזור צפון-מערב | 269,530 |
| 4 | באפוסם | אזור המערב | 239,287 |
| 5 | גארואה | אזור הצפון | 235,996 |
| 6 | מרואה | אזור הצפון הרחוק | 201,371 |
| 7 | נגאונדרה | אזור אדמאווה | 152,698 |
| 8 | קומבה | אזור דרום-מערב | 144,268 |
| 9 | נקונגסמבה | אזור החוף | 104,050 |
| 10 | בואאה | אזור דרום-מערב | 90,090 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007547801105171
* BnF: cb11946407n (data)
* GND: 4119193-6
* LCCN: n79086815
* MusicBrainz: 583184ad-dea9-44d2-a634-987ec85c26fd
* NARA: 10038302
* NKC: ge478589
* SELIBR: 160625
* SUDOC: 027418502
* VIAF: 135523326
* WorldCat: lccn-n79086815

 |